ประกาศแนวปฏิบัติที่ นป. 3/2564เรื่อง แนวทางปฏิบัติเกี่ยวกับระบบงานการประกอบธุรกิจการจัดการกองทุนรวม\_\_\_\_\_\_\_\_\_\_\_\_\_\_\_\_\_\_\_\_\_ตามที่ประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ("ประกาศที่ ทธ. 35/2556") และประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2562 เรื่อง หลักเกณฑ์ในรายละเอียดเกี่ยวกับการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 12 กุมภาพันธ์ พ.ศ. 2562 ("ประกาศที่ สธ. 14/2562") กําหนดให้ผู้ประกอบธุรกิจจัดให้มีโครงสร้างการบริหารจัดการ นโยบาย มาตรการ และระบบงานรองรับการให้บริการจัดการกองทุนรวม โดยต้องดําเนินการควบคุมดูแล ติดตาม และตรวจสอบให้มีการปฏิบัติให้เป็นไปตามนโยบาย มาตรการ และระบบงานดังกล่าว ตลอดจนมีการทบทวนความเหมาะสมของเรื่องดังกล่าวเป็นประจํา เพื่อให้ผู้ประกอบธุรกิจสามารถให้บริการเพื่อประโยชน์ที่ดีที่สุดของลูกค้าและดําเนินธุรกิจให้เป็นไปตามกฎหมาย กฎเกณฑ์ และมาตรฐานการประกอบธุรกิจที่เกี่ยวข้อง นั้นเพื่อประโยชน์ในการปฏิบัติตามข้อกําหนดข้างต้นของผู้ประกอบธุรกิจ สํานักงานโดยอาศัยอํานาจตามข้อ 5(3) ประกอบกับข้อ 11 และข้อ 12(1) (2) (3) (3/1) (4) (5) (6) (7) (8) (9) (10) (11) และ (12) แห่งประกาศที่ ทธ. 35/2556 จึงกําหนดแนวทางปฏิบัติไว้ดังต่อไปนี้ข้อ ๑ ประกาศนี้ให้ใช้บังคับกับการประกอบธุรกิจหลักทรัพย์ประเภทการจัดการกองทุนรวมในกรณีที่ผู้ประกอบธุรกิจจัดให้มีโครงสร้างการบริหารจัดการ นโยบาย มาตรการ และระบบงานเพื่อรองรับการประกอบธุรกิจการจัดการกองทุนรวมตามแนวทางปฏิบัตินี้จนครบถ้วนสํานักงานจะพิจารณาว่าผู้ประกอบธุรกิจได้ปฏิบัติตามประกาศ ที่ ทธ. 35/2556 และประกาศ ที่ สธ. 14/2562 ในส่วนที่เกี่ยวข้องแล้ว ทั้งนี้ หากผู้ประกอบธุรกิจดําเนินการแตกต่างจากแนวปฏิบัตินี้ ผู้ประกอบธุรกิจมีภาระที่จะต้องพิสูจน์ให้เห็นได้ว่าการดําเนินการนั้นยังคงอยู่ภายใต้หลักการและข้อกําหนดของหลักเกณฑ์ที่เกี่ยวข้องข้อ ๒ แนวทางปฏิบัติมีรายละเอียดตามที่กําหนดในภาคผนวกที่แนบท้ายประกาศแนวทางปฏิบัตินี้ ทั้งนี้ รายละเอียดดังกล่าวได้แก่เรื่องดังต่อไปนี้ (1) หลักการในการประกอบธุรกิจการจัดการลงทุน (2) การจัดโครงสร้างองค์กร และบุคลากร(ก) การแบ่งแยกหน่วยงานและหน้าที่ความรับผิดชอบ(ข) ความพร้อมบุคลากร (3) ระบบงานในการติดต่อและให้บริการลูกค้า (4) ระบบงานด้านการจัดการลงทุน (5) ระบบงานในการบริหารและจัดการความเสี่ยง (6) ระบบงานปฏิบัติการด้านงานสนับสนุน1. การจัดตั้งกองทุนรวมและการจัดทําหนังสือชี้ชวน2. การกําหนดค่าธรรมเนียม และค่าใช้จ่ายต่าง ๆ ที่เกี่ยวกับกองทุนรวม3. การคํานวณและประกาศมูลค่าทรัพย์สินสุทธิ ("NAV")4. การวัดผลการดําเนินงาน5. การใช้สิทธิออกเสียง (Proxy Voting)6. การจ่ายเงินปันผล7. การรับและส่งมอบทรัพย์สิน8. การคัดเลือกและแต่งตั้งผู้ดูแลผลประโยชน์9. การมอบหมายงานให้บุคคลอื่นเป็นผู้รับดําเนินการ (outsource)10. การป้องกันความขัดแย้งทางผลประโยชน์11. การลงทุนเพื่อเป็นทรัพย์สินของผู้ประกอบธุรกิจ (proprietary trading)12. การบริหารความต่อเนื่องทางธุรกิจ (Business Continuity Management : BCM)13. การดําเนินการด้านเทคโนโลยีสารสนเทศ14. การจัดการเรื่องร้องเรียน15. การจัดการและจัดเก็บเอกสารข้อมูล (7) ระบบงานในการตรวจสอบและควบคุมภายใน (internal control)1. การควบคุมภายใน2. การกํากับดูแลการปฏิบัติงาน (compliance) (8) การรายงานต่อสํานักงานผู้มีอํานาจลงนาม - ประกาศ ณ วันที่ 13 ธันวาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์